### 11.    Godkendelse af vedtægtsændringer, Vestsjællands Brandvæsen

**Åbent**

Sagsnr.: 326-2020-65507       J.nr.: 14.00.00           Dokumentnr.:
326-2020-303072

**Sagstype**

Beslutning.

**Resume og sagens baggrund**

Som følge af Lejre og Sorø
kommuners udtræden skal der foretages tilpasning af vedtægten. Ikke blot skal
Lejre og Sorø skrives ud af vedtægten, der skal også foretages
konsekvensrettelser ift. sammensætningen af beredskabskommissionen m.v.
Herudover er der siden den nugældende vedtægts godkendelse sket en del
lovændringer, som foreslås indarbejdet i den reviderede vedtægt.

Endelig foreslås indarbejdet et
antal sproglige præciseringer i vedtægten.

**Indstillinger**

Beredskabskommissionen besluttede
på sit møde den 25. september 2020 at anbefale kommunalbestyrelserne i Holbæk
og [adresse] samt Byrådet i [adresse], at godkende vedhæftede
forslag til ændringer i vedtægten for Vestsjællands Brandvæsen.

**Behandling**

Beredskabskommissionen, Økonomiudvalget, Kommunalbestyrelsen.

**Sagsfremstilling**

Som følge af Lejre og Sorø
kommuners udtræden af Vestsjællands Brandvæsen I/S fremlægges forslag til
ændringer i vedtægten. Ændringsforslagene kan opdeles i flg. overskrifter:

a)   Ændringer som følge
af Lejre og Sorø kommuners udtræden

b)   Ændringer som følge
af lovændringer siden gældende vedtægt blev godkendt

c)    Forslag om
tilføjelser af bestemmelser om ud- og indtræden som ejerkommune i [adresse]
Brandvæsen I/S (erfaringer fra udarbejdelsen af udtrædelsesaftalerne)

d)   Sproglige
tilpasninger /præcisering af teksten

Som eksempler på de under a)
nævnte ændringsforslag kan nævnes:

·
Ændringer
i sammensætningen af beredskabskommissionen. Kommissionen har jf. gældende
vedtægt 13 medlemmer. Af disse udtræder i alt 5 medlemmer: 2 borgmestre, 2
kommunalbestyrelsesmedlemmer samt 1 politidirektør. Da der jf. Beredskabsloven
skal være et ulige antal medlemmer, hvoraf flertallet skal være udpeget af
kommunalbestyrelser/byråd, vil der skulle udpeges mindst 5 af kommunalbestyrelser/byråd,
da de 3 borgmestre og politidirektøren i Midt- og Vestsjællands Politi er
”fødte” medlemmer.

Det foreslås, at
repræsentanten for de frivillige brandfolk, som pt. er tilforordnet, bliver
ordinært medlem af Beredskabskommissionen.

Som eksempler på ændringer på de
under b) nævnte ændringsforslag kan nævnes:

·
Politidirektørens
beføjelser i forbindelse med budgetspørgsmål er blevet præciseret i
beredskabsloven. Det foreslås på den baggrund, at de udgår af vedtægten.

·
Der
er i fyrværkeriloven, beskyttelsesrumsloven og havbeskyttelsesloven givet
mulighed for at overføre kommunalbestyrelsens forpligtelser til
beredskabskommissionen. Dette tog ejerkommunerne stilling til i forbindelse med
lovenes godkendelse. Ændringsforslaget indebærer, at det bliver skrevet ind i
vedtægten.

Som eksempler på de under c)
nævnte ændringsforslag kan nævnes:

·
I
§ 11 foreslås konkrete bestemmelser om evt. optagelse af nye ejerkommuner. De
foreslåede bestemmelser er analoge med tilsvarende bestemmelser i udtrædelsesaftalerne

·
I
§ 6 fastsættes, at der er fordelingstallet ved et kravs opstående, der er
gældende. Dette for at sikre, at kommuner, der udtræder, fortsat har et
økonomisk ansvar i forbindelse med det tidspunkt, de indgik i ejerkredsen –
samtidig sikres at evt. nye ejerkommuner ikke ifalder et økonomisk ansvar for
et krav, der er opstået inden de blev medejere.

Som eksempler
på de under d) nævnte ændringsforslag kan nævnes:

·
At
det i §§ 5 og 6 fastsættes at der er én risikobaseret dimensionering, som
definerer serviceniveauet for redningsberedskabet i ejerkommunerne samt at det
af Beredskabskommissionen besluttede serviceniveau finansieres af beredskabets
budget.

Konkret betyder det,
at den enkelte ejerkommune ikke kan tilkøbe et højere serviceniveau, end det er
defineret i Den Risikobaserede Dimensionering – men at et sådant ønske vil
skulle besluttes i Beredskabskommissionen.

Sammenligning mellem gældende og
forslag til ny vedtægt med motivation af de enkelte ændringsforslag vedlægges
som bilag.

Vedtægtsændringerne forudsættes
gældende fra 1. januar 2021.

**Økonomiske konsekvenser**

Ingen økonomiske konsekvenser.

**Økonomiudvalgets møde den 21.
oktober 2020:**

Anbefales.

**Bilag**

|  |  |
| --- | --- |
| Revideret vedtægt VSBV - sammenlignende | 326-2020-252476 |
| Forslag til vedtægt for Vestsjællands Brandvæsen I/S - gældende fra 1. januar 2021 | 326-2020-265276 |